Беседа:Риба меч

message: Здравейте. Реших да редактирам статията, тъй като тя има няколко съществени недостатъка:
# Не се посочват никакви източници.
# Твърдението, цитирам: "Достига до 6 м.", според мен е преувеличено и не почива на никакъв източник. Странно, е, че по-надолу се посочва правдоподобно твърдение, цитирам: "... достига до 4,5 м дължина ...".
# Цитирам: "Разпространена е в топлите морета." е твърде общо твърдение, затова го замених с по-точното 'Разпространена е в Атлантическия, Тихия и Индийския океан, както и в Средиземно море.'.
# Твърдението, че, цитирам: "Тя е най-бързо плаващата риба - до 130 км/ч." е много спорно. Само тук - http://blogs.howstuffworks.com/2009/12/04/world-record-116-the-fastest-fish-in-the-world-goes-80-mph/ се твърди, че рибата-меч достига до 130 км/ч, а всички други източници посочват не повече от 97 км/ч (в някои от тях даже се посочва много по-малка стойност - 64 км/ч, а в английската Уикипедия - 80 км/ч). В повечето източници като най-бърза риба се посочва рибата-платноход (на английски Sailfish), по-точно вида Istiophorus platypterus със скорости до 110-112 км/ч. Всички тези скорости обаче според мен са несигурни, защото никъде не се посочва по каква методика са правени измерванията.
# Снимката в статията не е на риба-меч (на английски Swordfish, на латински Xiphias gladius), а на риба-платноход (те са два вида от род Istiophorus).
# Изречението, цитирам: "Рибата меч е една от най-забележителните риби на Световния океан." не отговаря на енциклопедичния стил на Уикипедия, затова го премахнах изцяло.
# В статията е посочено неясното твърдение, цитирам: "... и над 400 кг тегло.". Колко над 400 кг.? Не става ясно... Повечето източници посочват, че достига до 650 кг. тегло, което съм и записал. 
# Твърдението, цитирам: "Възрастните мечоносци нямат зъби. Това не им пречи обаче да се хранят с други риби - ..." не е убедително  и не е енциклопедичен стил, защото липсата на зъби показва само, че възрастните екземпляри не дъвчат храната си, нищо повече. Освен това проучванията ми показаха, че рибата-меч се храни главно със главоноги мекотели, а не с риба. Яде и риба, но не й е основна храна. От друга страна е много трудно да се обобщи каква е диетата й, защото очевидно има и регионални особености. В този смисъл твърдението, че, цитирам: "... не им пречи обаче да се хранят с други риби - на първо място с херинга и скумрия, а също така с главоноги мекотели" може да заблуди читателя, че се храни главно с риба, а това не е така. Съотношението риба:главоноги е не повече от 1:1, а повечето случаи главоногите преобладават.
# Изречението, цитирам: "Врязвайки се в стадото, рибата меч пъргаво се хвърля от една страна на друга, нанася удари с меча си и нерядко пробожда жертвите си с него." също не е в не е в енциклопедичен стил, а и не почива на нито един източник.
Съобразно горния списък, предлагам статията да придобие следния вид (посочвам само променените абзаци):
Рибата меч (Xiphias gladius) е риба от разред Бодлоперки. Достига дължина до 4,5 м. Горната челюст е силно източена, мечовидна, около една трета от дължината на тялото. Разпространена е в Атлантическия, Тихия и Индийския океан, както и в Средиземно море.Swordfishs, Xiphias gladius at MarineBio.org, 12.06.2011 г. В Черно море се среща рядко.Рибата е на изчезване в Мраморно море- zoohit.bg, 12.06.2011 г. Може да плува със скорост до 97 км/ч. Хайверът ù е плаващ. Хищна риба. Обект на риболов.
Тялото на тази едра хищна риба достига до 4,5 м дължина и до 650 кг тегло.Marine Species Identification Portal : Swordfish - Xiphias gladius- species-identification.org, 12.06.2011 г. Рибата меч има източена, торпедовидна форма и дълги плавници. Откъм гръбната си страна тя е черно-синя до тъмнокафява на цвят, а страните и коремът й са сребристобели. Може да плува със скорост до 97 км/ч.swordfish | Speed of Animals- speedofanimals.com, 12.06.2011 г. Тя е отлично приспособена за хищен начин на живот.
Името си рибата дължи на мечовидния израстък, който фактически е силно източената и заострена горна челюст. Мечът на рибата е оръжието, с което тя най-често добива плячката си. Възрастните мечоносци нямат зъби. Те се хранят главно с главоноги мекотелиFood and feeding ecology of the swordfish Xiphias gladius in the western North Atlantic Ocean with estimates of daily ration, 12.06.2011 г. Project MUSE - Pacific Science - Cephalopods in the Diet of Swordfish (Xiphias gladius) Caught off the West Coast of Baja California, Mexico, 12.06.2011 г.The role of cephalopods in the diet of swordfish (Xiphias gladius Linnaeus, 1758) in the Aegean Sea (eastern Mediterranean) | Mendeley- mendeley.com, 12.06.2011 г., но рибата, като скумрия, херинга, лефер, сребърен хек има голям дял в тяхната диета.Swordfish, 12.06.2011 г.
Рибата меч се среща обикновено в открито море, далеч от бреговете, като най-често плува близо или на повърхността, но по стомашното съдържание се съди, че може да се гмурка до 650 м.Florida Museum of Natural History Ichthyology Department: Swordfish, 12.06.2011 г. Тя често извършва далечни миграции, следвайки стадата риби, с които се храни. Смята се, че използва меча си, за да разсича по-едрата плячка, а по-дребната поглъща цяла. След като убие няколко риби, тя започва да ги поглъща.
thread_title:  Относно статията  

message: Както се вижда, има посочени 9 различни източника за всички основни твърдения. Тъй като промените са големи, не ги публикувах, а реших предварително да ги обсъдя с вас.
Очаквам вашите мнения за промените. --Platanus 17:21, 12 юни 2011 (UTC)
replies: text: Благодаря за Вашето предложение!  Ако смятате, че дадена статия трябва да бъде написана или подобрена, моля чувствайте се свободни да направите тези подобрения.  Уикипедия е уики, така че всеки може да редактира почти всяка статия просто като щракне бутона редактиране отгоре.  Дори не е нужно да сте влезли (въпреки, че има много причини да го направите).  Уикипедианската общност Ви окуражава да бъдете смели, когато редактирате статии.  Не се притеснявайте, ако от време на време допускате неволни грешки — вероятно те ще бъдат открити и оправени бързо.  Ако не сте сигурни как се редактира, вижте тук или потренирайте в пясъчника. --Василчо 17:32, 12 юни 2011 (UTC)
thread_title:  Източници 

message: Не намирам обаче снимка на риба-меч (Xiphias gladius) която да е под лиценз Creative Commons. Сегашната трябва да се смени, тъй като е на риба-платноход (Istiophorus platypterus или Istiophorus albicans). --Platanus 20:52, 12 юни 2011 (UTC)
replies: text: Добавих една кутийка в раздел източници насочваща към „Общомедия“ (т.е. складът на Уикипедия за свободни картинки), където има няколко изображения за рибата меч с този лиценз и съответно могат да се ползват свободно. --Василчо 21:11, 12 юни 2011 (UTC)
replies: text: :Можеш също така, ако искаш, да хвърляш око на другоезичните версии на статиите (виж отляво под „На други езици“), много от нашите всъщност са преводи от Анлийската Уикипедия. --V111P 21:18, 12 юни 2011 (UTC)
replies: text: :: Именно, картинките в другоезичните статии са от Общомедия ;) --Василчо 21:29, 12 юни 2011 (UTC)
replies: text: ::: Аз говорех на Platanus. ;) --V111P 21:33, 12 юни 2011 (UTC)
replies: text: :::: А къде съм казал че говоря с теб? Просто това е беседа и всеки може да си каже мнението, нали така, или не? ;) И, моля те, спазвай двете точки за репликите в беседите, че изглежда горното съм го казал аз. --Василчо 22:46, 12 юни 2011 (UTC)

text: : Ако бях започнал да превеждам английската статия, може би щеще да ми отнеме по-малко време, отколкото проучването в интернет  А може ли превода на български да бъде 1:1 спрямо оригинала? Още един въпрос - имам ли право да сменям основната снимка? Ако имам - как да го направя; ако нямам - може ли някой, който има, да го направи? Аз харесах тази снимка - http://commons.wikimedia.org/wiki/File:Xiphias_gladius1.jpg?uselang=bg
replies: text: ::Ако е превод от английската, отдолу трябва да се сложи Шаблон:Превод от, макар че много хора пропускат да го направят. Трябва да се има предвид, че и английските статии могат да съдържат грешки обаче, и често пак е добре да се направи проучване. За да смениш картинката, виж къде е написано името на файла в кода - точно след image    = --V111P 22:07, 12 юни 2011 (UTC)

text: : Преводът може да бъде както пожелаеш (няма ограничения в тази насока), дори ако се вгледаш в шаблона за превод цитиран по-горе, започва с „Тази страница частично или изцяло представлява превод на...“. Единственото изискване е да не бъде машинен, сиреч автоматичен превод без смисъл. --Василчо 22:46, 12 юни 2011 (UTC)
thread_title:  Нова снимка за статията